Η ψυχοθεραπεία είναι μια ευρέως γνώστη μέθοδος για την αντιμετώπιση καταστάσεων που γεννούν αρνητικά συναισθήματα και σκέψεις, τα οποία βιώνει κάποιος στην ζωή του και δεν μπορεί να τα διαχειριστεί, καθώς και για την προσωπική ανάπτυξη του ατόμου. Η άποψη ότι αυτός που επισκέπτεται κάποιον επαγγελματία ψυχικής υγείας είναι τρελός είναι ένα κοινωνικό ταμπού που ενισχύει το στίγμα στην ψυχική υγεία διαιωνίζοντας μια απαρχαιωμένη τοποθέτηση για τους όσους χρειάζονται την βοήθεια κάποιου επαγγελματία. Η ψυχοθεραπεία είναι μια διαδικασία που απευθύνεται σε όλους, ανεξάρτητου ψυχικής ασθένειας. Η ψυχοθεραπεία είναι το κλειδί ώστε να βγει κάποιος από το αδιέξοδο ή την δυσκολία που έχει εμφανιστεί στο παρόν.
Τα ποσοστά του παγκόσμιου πληθυσμού που απευθύνεται σε κάποιον ψυχοθεραπευτή είναι στο 25%. Σε μελέτες φαίνεται ότι οι ηλικίες 18-45 εμπιστεύονται ολοένα και περισσότερο την διαδικασία της ψυχοθεραπείας. Στην Ελλάδα σήμερα 1 στους 3 λαμβάνει υπηρεσίες ψυχικής υγείας. Οι απόψεις σχετικά με την ψυχική υγεία, που την ήθελαν να συνδέεται αποκλειστικά με βαριές ψυχικές ασθένειες, εγκαταλείπουν την ελληνική κοινωνία, δίνοντας χώρο ώστε να ανθίσει η λειτουργικότητα και η ψυχική ανθεκτικότητα, οδηγώντας την καθημερινότητα από το ζήν στο ευ-ζήν.